༄༅།།ན་མོ་གུ་རུ་མཉྫུ་གྷོ་ཥཱ་ཡ།།ཡོན་ཏན་མཆོག་མངའ་སླུ་མེད་རིན་ཆེན་གསུམ།།ཡེ་ཤེས་མེ་ལོང་གཙུག་ན་ཟླ་བ་དང་།།རྟ་དབྱངས་བཙུན་པ་ཟླ་བ་སམ་བྷོ་ཊ།།ལ་སོགས་འཕགས་བོད་མཁས་པའི་ཚོགས་སྤྱི་དང་།།ཁྱད་པར་དམ་ཆོས་འོ་མའི་རྒྱུན་བཟང་གིས།།མང་ཐོས་ལུང་གི་ལུས་སྟོབས་ཆེར་བསྐྱེད་ནས།།རྟོགས་པའི་བསམ་འཕེལ་ལག་རྩེར་སྨིན་མཛད་པའི།།དྲིན་ཅན་བླ་མའི་ཚོགས་ལ་གུས་བཏུད་ནས།།མིང་ཚིག་རིན་ཆེན་འབྱུང་གནས་སིནྡྷུའི་བདག།རིག་བྱེད་རྣམ་བཞི་སྨྲ་བའི་ཉེར་ལེན་རྒྱུ།།བསླབ་གསུམ་མྱུ་གུ་སྐྱེད་བྱེད་རྒྱ་མཚོའི་གོས།།གང་དེ་མདོར་བསྡུས་ཚིག་གིས་བཤད་པར་བྱ།།